CELEX: 32006D0731
Language: sl
Date: 2006-10-27 00:00:00
Title: 2006/731/ES: Odločba Komisije z dne 27. oktobra 2006 o omejeni objavi sklicevanja na standard EN 13000:2004 Žerjavi – Premični žerjavi v skladu z Direktivo 98/37/ES Evropskega parlamenta in Sveta (notificirano pod dokumentarno številko C(2006) 5059)   (Besedilo velja za EGP)

28.10.2006   
            
            
               SL
            
            
               Uradni list Evropske unije
            
            
               L 299/26
            
         
      ODLOČBA KOMISIJE
   
   z dne 27. oktobra 2006
   o omejeni objavi sklicevanja na standard EN 13000:2004 „Žerjavi – Premični žerjavi“ v skladu z Direktivo 98/37/ES Evropskega parlamenta in Sveta
   (notificirano pod dokumentarno številko C(2006) 5059)
   (Besedilo velja za EGP)
   (2006/731/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive 98/37/ES Evropskega parlamenta in Sveta z dne 22. junija 1998 o približevanju zakonov držav članic o strojih (1) in zlasti člena 6(1) Direktive,
   ob upoštevanju mnenja stalnega odbora, ustanovljenega v skladu s členom 5 Direktive 98/34/ES Evropskega parlamenta in Sveta z dne 22. junija 1998 o določitvi postopka za zbiranje informacij na področju tehničnih standardov in tehničnih predpisov ter pravil o storitvah informacijske družbe (2),
   ob upoštevanju naslednjega:
   
               (1)
            
            
               Kadar nacionalni standard, ki prenaša usklajeni standard, na katerega je bilo sklicevanje objavljeno v Uradnem listu Evropske unije, zajema eno ali več bistvenih zdravstvenih in varnostnih zahtev, določenih v Prilogi I k Direktivi 98/37/ES, se za stroj, izdelan v skladu s tem standardom, domneva, da izpolnjuje bistvene zahteve v zvezi s tem.
            
         
               (2)
            
            
               V skladu s členom 6(1) Direktive 98/37/ES je Nemčija vložila uradni ugovor v zvezi s standardom EN 13000:2004, ki ga je 22. aprila 2004 sprejel Evropski odbor za standardizacijo (CEN), sklicevanje nanj pa še ni bilo objavljeno v Uradnem listu Evropske unije.
            
         
               (3)
            
            
               Po preučitvi standarda EN 13000:2004 je Komisija ugotovila, da ne izpolnjuje več bistvenih zdravstvenih in varnostnih zahtev iz Priloge I k Direktivi 98/37/ES, in sicer zahteve 4.2.1.4 (Krmilje za nakladanje) v povezavi z zahtevami 1.1.2(c) (Načela vgraditve varnosti), 1.2.5 (Izbira načina krmiljenja), 1.3.1 (Stabilnost), 4.1.2.1 (Tveganje zaradi slabe stabilnosti) in 4.1.2.3 (Mehanska trdnost). Posebno v zvezi s klavzulami 4.2.6.3.1, 4.2.6.3.2 in 4.2.6.3.3 standarda ukrepi, opredeljeni za načrtovanje in izdelovanje premičnih žerjavov, ne zagotavljajo dovolj visoke ravni varnosti za predvideno uporabo izdelka. Zlasti pa standard podrobno ne opredeli ustreznih zaščitnih ukrepov za preprečitev napačne uporabe povezovalne naprave za omejevalnik nazivne kapacitete.
            
         
               (4)
            
            
               Zaradi varnosti in pravne varnosti je objavi sklicevanja na standard v Uradnem listu Evropske unije zato treba priložiti ustrezno opozorilo.
            
         
               (5)
            
            
               Države članice dodajo enako opozorilo v svoje nacionalne standarde, ki prevzemajo standard EN 13000:2004 –
            
         SPREJELA NASLEDNJO ODLOČBO:
   Člen 1
   Objava sklicevanj na standard EN 13000:2004 „Žerjavi – Premični žerjavi“ v Uradnem listu Evropske unije je določena v Prilogi.
   Člen 2
   Ko države članice v skladu s členom 5(2) Direktive 98/37/ES objavijo sklicevanja na nacionalni standard, ki prenaša usklajeni standard EN 13000:2004, k navedeni objavi priložijo opozorilo, ki je enako opozorilu iz Priloge k tej odločbi.
   Člen 3
   Ta odločba je naslovljena na države članice.
   
      V Bruslju, 27. oktobra 2006
      
         
            Za Komisijo
         
         Günter VERHEUGEN
         
         
            Podpredsednik
         
      
   
   
      (1)  UL L 207, 23.7.1998, str. 1. Direktiva, kakor je bila spremenjena z Direktivo 98/79/ES (UL L 331, 7.12.1998, str. 1).
   
      (2)  UL L 204, 21.7.1998, str. 37. Direktiva, kakor je bila nazadnje spremenjena z Aktom o pristopu iz leta 2003.
   
      PRILOGA
      
         „(Objava naslovov in sklicevanj na evropske usklajene standarde v okviru direktive)
         
                     ESO (1)
                     
                  
                  
                     Sklicevanje in naslov usklajenega standarda
                     (in referenčni dokument)
                  
                  
                     Prva objava v UL
                  
                  
                     Sklicevanje na nadomestni standard
                  
                  
                     Datum, ko preneha veljati domneva o skladnosti nadomestnega standarda
                     Opomba 1
                  
               
                     CEN
                  
                  
                     EN 13000:2004
                     Žerjavi – Premični žerjavi
                  
                  
                     To je prva objava
                  
                  
                     —
                  
                  
                      
                  
               
                     Opozorilo: Ta objava se ne nanaša na klavzule 4.2.6.3.1, 4.2.6.3.2 in 4.2.6.3.3 tega standarda, njegova uporaba pa ne ustvarja domneve o skladnosti z bistveno zdravstveno in varnostno zahtevo 4.2.1.4 Priloge I k Direktivi 98/37/ES v povezavi z zahtevami 1.1.2(c), 1.2.5, 1.3.1, 4.1.2.1 in 4.1.2.3 navedene priloge.
                  
               
                     Opomba 1
                  
                  
                     Običajno bo datum, ko preneha veljati domneva o skladnosti, datum preklica (‚dow‘), ki ga določi Evropska organizacija za standardizacijo, vendar je treba uporabnike teh standardov opozoriti, da je v nekaterih izjemnih primerih postopek lahko drugačen.
                  
               
                     Opomba 2.1
                  
                  
                     Področje uporabe novega (ali spremenjenega) standarda ostaja enako kot pri nadomestnem standardu. Na določen datum za nadomestni standard preneha veljati domneva o skladnosti z bistvenimi zahtevami iz Direktive.
                  
               
                     Opomba 3
                  
                  
                     V primeru sprememb je referenčni standard EN CCCCC:YYYY, njegove morebitne prejšnje spremembe in nova citirana sprememba. Nadomestni standard (stolpec 3) zato sestoji iz EN CCCCC:YYYY in njegovih morebitnih prejšnjih sprememb, vendar brez nove citirane spremembe. Na določen datum za nadomestni standard preneha veljati domneva o skladnosti z bistvenimi zahtevami iz Direktive.
                  
               
                     Opomba 4
                  
                  
                     Domneva o skladnosti za izdelek se doseže s skladnostjo z zahtevami dela 1 in ustreznega dela 2, kadar je ta del 2 tudi naveden v UL v okviru Direktive 98/37/ES.
                  
               Opomba:
         
                     —
                  
                  
                     Vse informacije v zvezi z razpoložljivostjo standardov so na voljo pri evropskih organizacijah za standardizacijo ali pri nacionalnih organih za standardizacijo, katerih seznam je priložen k Direktivi 98/34/ES (2) Evropskega parlamenta in Sveta, spremenjeni z Direktivo 98/48/ES (3).
                  
               
                     —
                  
                  
                     Objava sklicevanj v Uradnem listu Evropske unije ne pomeni, da so standardi na voljo v vseh jezikih Skupnosti.
                  
               
                     —
                  
                  
                     Ta seznam nadomešča vse prejšnje sezname, objavljene v Uradnem listu Evropske unije. Komisija zagotovi posodabljanje tega seznama.
                  
               Več informacij o usklajenih standardih najdete na spletni strani: http://europa.eu.int/comm/enterprise/newapproach/standardization/harmstds/
      
      
         (1)  ESO: Evropska organizacija za standardizacijo:
      
                  —
               
               
                  CEN: rue de Stassart 36, B-1050 Bruselj, tel. (32-2) 550 08 11; faks (32-2) 550 08 19 (http://www.cenorm.be)
               
            
                  —
               
               
                  CENELEC: rue de Stassart 35, B-1050 Bruselj, tel. (32-2) 519 68 71; faks (32-2) 519 69 19 (http://www.cenelec.org)
               
            
                  —
               
               
                  ETSI: 650, route des Lucioles, F-06921 Sophia Antipolis, tel. (33) 492 94 42 00; faks (33) 493 65 47 16 (http://www.etsi.org).
               
            
         (2)  UL L 204, 21.7.1998, str. 37.
      
         (3)  UL L 217, 5.8.1998, str. 18.“